Manuset er skrevet av Samuel og Bella Spewack og Leo McCarey, basert på diktet «Enoch Arden» av Alfred Tennyson. I diktet er det en mann som blir strandet på en øde øy og konen hans som gifter seg på nytt, ettersom hun tror han er død. I filmen er dette motsatt og historien har fått en lykkelig slutt. Filmens arbeidstittel var . McCarey ønsket Jean Arthur i den kvinnelige hovedrollen, men hun var allerede tilknyttet . Denne filmen, som også ble utgitt i 1940, har en lignende handling som , der Arthur spiller en kvinne som tror at ektemannen har omkommet og gifter seg med hans beste venn, før ektemannen dukker opp igjen. McCarey hadde opprinnelig planer om å regissere , men måtte overlate regien til Garson Kanin etter å ha vært involvert i en alvorlig bilulykke. Sensurmyndighetene krevde at et par scener skulle tones ned. Dette gjaldt antydninger om et seksuelt forhold mellom rollefigurene Ellen Arden og Stephen Burkett, samt antydningen om at rollefiguren Nick Arden deler seng med sin første kone før han har fått ekteskap nummer to annullert.